open-index/open-wikipedia-markdown huggingface dataset:
Յուլյա Գավրիլինա

**Յուլյա Գավրիլինա** (, , հայտնի է նաև իբրև **Յուլկա Շպուլկա** և ուղղակի **GAVRILINA**), ռուս վիդեոբլոգեր (տիկտոկեր), երգչուհի, հաղորդավարուհի։ 2020 թվականի հոկտեմբերին ռուսական *Forbes* ամսագիրը ներառել է նրան ամենաշատ վարձատրվող տիկտոկերների ցանկի չորրորդ հորիզոնականում։

## Կենսագրություն
Ծնվել է 2002 թվականին հունիսի 26-ին Սիբիրում։ Փոքր տարիքում կորցրել է հորը։ Երկու տարեկանում ընտանիքի հետ տեղափոխվել է Մոսկվա՝ տատիկի մոտ։ Ապրում է մոր և խորթ հոր հետ։ Մանուկ հասակում հետաքրքրվել է պարով։

14 տարեկանում գրանցվել է «Musical.ly» (արդեն Տիկտոկ) կայքում։ Նրա վիդեոների թեմաներն են՝ հումոր, պարեր, երգեր (քավերներ հանրաճանաչ հիթերի վրա)։ Դա նրան բերել է մեծ ճանաչում։ 2020 թվականի դեկտեմբերի դրությամբ նրա տիկտոկյան էջն ուներ ավելի քան 8 միլիոն հետևորդ։

2020 թվականի ապրիլից ընդգրկված է «Hype House Rus» տիկտոկերների տան մեջ։ 2020 թվականի ամռանը առաջնելույթ է ունեցել որպես երգչուհի՝ ներկայացնելով հանրությանը «Жу Жу» հիթը։ Աշնանը՝ հոկտեմբերի 17-ին, Յուլյան թողարկել է «Только ты» երգը։ Դեկտեմբերի 27-ին Յուլյան թողարկել է «Замело» ամանորյա երգը։

2021 թվականի փետրվարին Յուլյան Տիկտոկում ուներ 9 միլիոն հետևորդ։ Փետրվարի 17-ին թողարկվել է «Ближе к звёздам» երգը։ Ինչպես գրում է *Forbes*-ը՝ «Գավրիլինայի ձայնը ցածր է, խզզոցով, ինչով էլ տարբերվում է մնացած տիկտոկերներից»։

## Սկավառակագրություն
### Երգեր

## Վարկանիշ
* Ըստ ռուսական *Forbes-*ի՝ *Ամենաշատ վարձատրվող տիկտոկերի ցանկի 4-*րդ հորիզոնական
* Տիկտոկի թոփ 5 երգող աստղերի 2-րդ հորիզոնական

## Մրցանակներ և անվանակարգեր

## Ծանոթագրություններ

Կատեգորիա:21-րդ դարի երգիչներ և երգչուհիներ
Կատեգորիա:Բեմական կեղծանուններ
Կատեգորիա:Ռուս բլոգերներ
Կատեգորիա:Ռուս երգիչներ
Կատեգորիա:Ռուս հաղորդավարուհիներ
Կատեգորիա:Ռուսաստանի փոփ-վոկալիստներ
ՌՆԹ պարունակող վիրուսներ

**ՌՆԹ պարունակող վիրուսներ**, վիրուսներ,որոնց ժառանգական նյութը ներկայացված է ռիբոնուկլեինաթթվով։ Սովորաբար վիրուսներում նուկլեինաթթուն միաշղթա է, բայց կարող է նաև երկշղթա լինել։ Մարդու առավել լուրջ հիվանդությունները,որոնց պատճառը ՌՆԹ վիրուսներն են, վիրուսային հեմոռագիկ տենդն, էբոլան,ծանր ընթացքով սուր շնչառական համախտանիշը(SARS), COVID-19-ը,կատաղությունը, մրսածությունը, գրիպը, հեպատիտ C-ն, Արևմտյան Նեղոսի տենդը, Պոլիոմիելիտը, կարմրուկը, հեպատիտ E-ն։
Պատկեր:Ebola Virus TEM PHIL 1832 lores.jpg|Էբոլա վիրուս(*Filoviridae*
Պատկեր:Rabies Virus EM PHIL 1876.JPG|Կատաղության վիրուս (*Rhabdoviridae*)
Պատկեր:Lassa virus.JPG|Լասսա վիրուս (*Arenaviridae*)
Պատկեր:Influenza virus particle 8430 lores.jpg|Գրիպ (*Orthomyxoviridae*)
Պատկեր:Sin Nombre virus Hanta TEM 1137 lores.jpg|Հանտավիրուս (*Bunyaviridae*)  


## Ծանոթագրություններ

Կատեգորիա:ՌՆԹ պարունակող վիրուսներ
Հարիեթ

մինի|слева|Գալապագոսյան կրիա Հարիեթ, Քվինսլենդի կենդանաբանական այգի, 2002

**Հարիեթ** (, ), կրիա, որը ճանաչվել է իբրև աշխահի ամենածեր կրիաներից մեկը։

## Կենսագրություն
Հարիեթ մականունով գալապագոսյան կրիան ծնվել է մոտավորապես 1830 թվականին Գալապագոսյան կղզիներից մեկում և մահացել է 2006 թվականի հունիսի 23-ին Ավստրալիայի կենդանաբանական այգում։

Ենթադրվում է, որ 1835 թվականին նրան և ևս երկու այդպիսի կրիայի Մեծ Բրիտանիա է տեղափոխել հայտնի բնախույզ և գիտնական Չարլզ Դարվինը։ Քանի որ այդ ժամանակ կենդանու չափերը չէին գերազանցում ամանի մեծությունը, ենթադրել են, որ նա հինգ-վեց տարեկան է։ Կենդանին արական սեռի էր և կոչվել է Հարրի։

1841 թվականին բոլոր երեք կենդանիներին տեղափոխել են Ավստրալիայի Բրիսբենի բուսաբանական այգի։

1952 թվականին Բրիսբենի բուսաբանական այգին փակվել է, և կրիային բաց են թողել ավստրալիական ափի արգելոց։ Այստեղ 1960 թվականին նրան ուսումնասիրել է կենդանաբանական այգու տնօրենը՝ Հավայան կղզիներից, և հաստատել, որ կենդանին իգական սեռի էր։ Որոշ ժամանակ անց կրիային տեղափոխել են Ավստրալիայի կենդանաբանական այգի։

Քանի որ կենդանու փաստաթղթերը կորել էին դեռևս 1920-ական թվականներին, կրիայի տարիքը վավերագրական ձևով անհնար էր ապացուցել։ Ընդ որում, 1992 թվականին անցկացվել է գենետիկական անալիզ, որն ապացուցել է, որ Հարիեթը ծնունդով Գալապագոսյան կղզիներից է և առնվազն 162 տարեկան։

2004 թվականին հանդիսավոր կերպով նշել են նրա 175-ամյակը։ Այդ ժամանակ կրիան 150 կգ էր, և նրա չափը նման էր փոքր ճաշասեղանի։

Հարիեթը մահացել է 2006 թվականի հունիսի 23-ին սրտային անբավարարությունից։

## Ծանոթագրություններ

## Արտաքին հղումներ
* Der Schildkröten-Opa und die französische Revolution
* Harriet the tortoise dies
* Galapagos Island tortoise 
* Harriet, The Galapagos Tortoise. Disclosing One and a Half Centuries of History. Reptilia Number 2, March / April 1998
* Australia Zoo — Harriet 

Կատեգորիա:Կրիաներ
Կատեգորիա:Հայտնի կենդանիներ
Լենինգրադյան սիմֆոնիա

**«Լենինգրադյան սիմֆոնիա»** (), գեղարվեստական ֆիլմ, որը նկարահանել է ռեժիսոր Զախար Ագրանենկոն «Մոսֆիլմ» կինոստուդիայում 1957 թվականին՝ կոմպոզիտոր Դմիտրի Շոստակովիչի 7-րդ, նույն Լենինգրադյան սիմֆոնիայի առաջին բեմադրության կատարման 15-ամյակի կապակցությամբ։

## Սյուժե
Պաշարված Լենինգրադում կոմպոզիտոր Դմիտրի Շոստակովիչի «Լենինգրադյան յոթերորդ սիմֆոնիայի» կատարման պատմությունն է։

## Դերերում
* Վլադիմիր Սոլովյով – *Նիկոլայ Լոգինով
* Օլգա Մալկո – *Վալենտինա Նիկոլաևնա Օռլովա
* Սերգեյ Կուրիլով – *Պավել Օռլով
* Ելենա Ստրոևա – *Նադեժդա Նիկոլաևնա Վոլկովա
* Ռոբերտ Բուշկով – *Ալեքսանդր Վոլկով
* Ժաննա Սուխոպոլսկայա – *Նինա Սերգեևա
* Նիկոլայ Կրյուչկով – *Միխայիլ Իվանովիչ Պոլյակով
* [[Մաքսիմ Շտրաուխ]] – *պրոֆեսոր Բաղդասարով
* Մարկ Պերցովսկի – *դիրիժոր Օրեստ Վլադիմիրովիչ Դոբրոսելսկի
* Միխայիլ Տումանիշվիլի – *Ռոմաշկին
* Եվգենի Տետերին – *Գրոմով
* Իվան Կովալ-Սամբորսկի – *ծեր մարտիկ, Վոլկովի զինակիցը
* Յուրի Կրոտենկո – *Սոլովյով
* Վլադիմիր Դամսկի – *Դուդկովսկի
* Նիկոլայ Նովլյանսկի – *Երմոլայ Կապիտոնովիչ
* Վալենտին Պեչնիկով – *Բորկին ավագ
* Վլադիմիր Բորիսկին – *Բորկին կրտսեր
* Ալլա Դեմիդովա – *պրոֆեսոր Բաղդասարովի ուսանողուհին
* Ստանիսլավ Լյուբշին – *պրոֆեսոր Բաղդասարովի քնած ուսանող
* Միքայելա Դրոզդովսկայա
* Յուլիան Պանիչ
* Գլեբ Սելյանին
* [[Զոյա Ֆեոդորովա]]
* Սերգեյ Ֆիլիպով
* Յուրի Կիրեև – *Գապոնենկո

## Նկարահանող խումբ
* Սցենարի հեղինակ՝ Զախար Ագրանենկո
* Ռեժիսոր՝ Զախար Ագրանենկո
* Օպերատոր՝ Բորիս Մոնաստիրսկի
* Բեմադրող նկարիչ՝ Դավիթ Վինիցկի

## Նորամուտ
«Լենինգրադյան սիմֆոնիա» ֆիլմում իրենց նորամուտն են նշել թատրոնի և կինոյի ականավոր դերասաններ Ալլա Դեմիդովան և Ստանիսլավ Լյուբշինը։

## Ծանոթագրություններ

## Արտաքին հղումներ
* Ա. Բարկովայի ակնարկը ֆիլմի մասին

Կատեգորիա:1950-ականների ռուսերեն ֆիլմեր
Կատեգորիա:1957 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:Ռուսական ֆիլմեր
Կատեգորիա:Ֆիլմեր Երկրորդ համաշխարհային պատերազմի մասին
Կատեգորիա:Ֆիլմեր, որոնց գործողությունները տեղի են ունենում Ռուսաստանում
Կատեգորիա:1950-ականների խորհրդային ֆիլմեր
Կատեգորիա:Խորհրդային ֆիլմեր Երկրորդ համաշխարհային պատերազմի մասին
Անմահ կայազոր

**«Անմահ կայազորը»** (), խորհրդային գեղարվեստական ֆիլմ Բրեստի ամրոցի պաշտպանների մասին, որը նկարահանել են ռեժիսորներ Զախար Ագրանենկոն և Էդուարդ Տիսսեն 1956 թվականին Կոնստանտին Սիմոնովի սցենարով։

## Սյուժե
Ֆիլմը նվիրված է Բրեստի ամրոցի պաշտպանների սխրանքին։ Գործողությունները ծավալվում են 1941 թվականի հունիսի 22-ից հուլիսի 20-ը՝ Հայրենական մեծ պատերազմի առաջին օրերին։ Ժապավենում արտացոլված է ֆաշիստական ներխուժման օրերին համաժողովրդական հայրենասիրական վերելքը, խորհրդային ժողովրդի անձնվիրությունն ու համախմբվածությունը թշնամու դեմ։

Քանի որ ֆիլմի ստեղծման ժամանակ Բրեստի ամրոցի ոչ բոլոր հերոսների անուններն էին ճշտված (Ս. Սմիրնովի «Բրեստի ամրոց» գիրքը-ուսումնասիրությունը հրապարակվել է միայն 1957 թվականին), ֆիլմի հերոսները ներկայացվել են հորինված անուններով, սակայն նրանց սխրանքների մանրամասները համընկնում են իրական իրադարձությունների հետ։

## Դերերում

## Նկարահանող խումբ
* Բեմադրող ռեժիսորներ՝ Զախար Ագրանենկո, Էդուարդ Տիսսե
* Բեմադրող նկարիչ՝ Աբրամ Ֆրեյդին
* Օպերատոր՝ Գրիգորի Այզենբերգ

## Մցանակ
* Վենետիկի կինոփառատոնի պատվավոր դիպլոմ (1956)

## Ծանոթագրություններ

## Արտաքին հղումներ
* «Անմահ կայազոր» ֆիլմը «Энциклопедия отечественного кино» կայքում

Կատեգորիա:1950-ականների ռուսերեն ֆիլմեր
Կատեգորիա:1956 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր Երկրորդ համաշխարհային պատերազմի մասին
Կատեգորիա:Ֆիլմեր Հայրենական մեծ պատերազմի մասին
Կատեգորիա:Ֆիլմեր, որոնց գործողությունները տեղի են ունենում 1940-ականներին
Կատեգորիա:1956 դրամա ֆիլմեր
Կատեգորիա:Խորհրդային ֆիլմեր Երկրորդ համաշխարհային պատերազմի մասին
Կատեգորիա:1950-ականների խորհրդային ֆիլմեր
Իժորյան գումարտակ

**«Իժորյան գումարտակ»** (), խորհրդային սև-սպիտակ գեղարվեստական ֆիլմ, որը նկարահանել է ռեժիսոր Գենադի Կազանսկին «Լենֆիլմ» կինոստուդիայում 1972 թվականին։

## Սյուժե
Ֆիլմը պատմում է Իժորյան գումարտակի մարտիկների ճակատագրի մասին։ Այն կազմվել է Կոլպինոյի կամավորներից, հիմնականում Իժորի գործարանի աշխատավորներից, գումարտակը մասնակցել է հիտլերյան բանակի կանոնավոր զորամասերի դեմ վճռական մարտերին և ավարտել է իր հերոսական ուղին Բալթիկ ծովի ափին։

## Դերերում
* Վիկտոր Ժուկով – *Կոլյա Մատվեև
* Իրինա Յուրևիչ — Լենա Սնեգիրյովա
* Սերգեյ Պրիսելկով – *Չայկա
* Բորիս Չիրկով – *Վանեչկա
* Սերգեյ Պլոտնիկով – *Պաշա
* Վասիլի Կորզուն – *Վիկտոր Անդրեև, շտաբի պետ
* Վադիմ Յակովլև – *Սերգեյ Պետրովիչ, կուսկոմի քարտուղար
* Լեոնիդ Նևեդոմսկի – *գումարտակի հրամանատար, մայոր
* Գլեբ Սելյանին – *գումարտակի կոմիսար
* Գեորգի Կուլիկով – *Գենադի Վիկենտևիչ, ուսուցիչ
* Իննա Կոնդրատևա – *Աննա Ալեքսեևնա, Լենայի մայրը
* Միխայիլ Խրաբրով – ''Ֆեոդոր Իվանովիչ, Կոլյայի հայրը
* Ֆիլմի նկարահանումներին մասնակցել են Իժորյան գումարտակի նախկին մարտիկներն ու հրամանատարներն ու գործարանի բանվորները։

## Նկարահանող խումբ
* Սցենարի հեղինակներ՝ Սերգեյ Դավիդով, Օլեգ Շեստինսկի, Գենադի Կազանսկի
* Բեմադրությունը՝ Գենադի Կազանսկու
* Գլխավոր օպերատոր՝ Վլադիմիր Բուրիկին
* Գլխավոր նկարիչ՝ Սեմյոն Մալկին
* Կոմպոզիտոր՝ Նադեժդա Սիմոնյան

## Նկարահանումներ
Նկարահանումներն անցկացվել են Կոլպինոյում և Իժորյան գործարանի արտադրամասերում։ Այդ ժամանակ քաղաքի ու գործարանի բազմաթիվ վայրերում տեղադրվել են պատերազմական շրջանի դեկորացիաներ։ Դերասան Վ. Կորզունի հուշերով՝ «նկարահանումներն անցկացվել են գործարանում՝ նրանց մասնակցությամբ, ովքեր պատերազմի ժամանակին երիտասարդ տարիքում աշխատել են և պաշտպանել հայրենի գործարանը, Լենինգրադը»։

## Ծանոթագրություններ

## Արտաքին հղումներ
* 
* Аннотированный каталог фильмов киностудии «Ленфильм»: 1918—2003. — «Ижорский батальон»
*
* Ижорский батальон просит музея. Видеорепортаж НТВ, 2009
* «Броня России» — начинается в Колпине.
* Проект «Броня России»: Колпинский оборонительный рубеж Ленинграда

Կատեգորիա:1970-ականների ռուսերեն ֆիլմեր
Կատեգորիա:1972 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային ֆիլմեր
Կատեգորիա:Ֆիլմեր Հայրենական մեծ պատերազմի մասին
Կատեգորիա:Ֆիլմեր, որոնց գործողությունները տեղի են ունենում 1940-ականներին
Նրանց ճանաչում էին դեմքով

**«Նրանց ճանաչում էին դեմքով»** (), խորհրդային ֆիլմ, որը նկարահանել է  ռեժիսոր Անտոն Տիմոնիշինը Է. Ռոստովցևի «Փորձությունների ժամ» վիպակի հիման վրա։

Ֆիլմը նվիրված է խորհրդային հետախույզների սխրանքին, որոնք գործել են օկուպացված Օդեսայում Հայրենական մեծ պատերազմի տարիներին։ Վիպակի և ֆիլմի հիմքում ընկած են իրական իրադարձություններ։

## Սյուժե
Գերմանաֆաշիստական զավթիչների կողմից գրավված տարածքում գտնվող նավահանգիստներից մեկում պայթյուններ են տեղի ունենում։ Այդ արտակարգ պատահարի հետաքննության համար ժամանում է հին ու փորձառու զորապետ, ծովակալ Ռեյնգարտը (Վլադիմիր Եմելյանով)։ Գեստապոյի պետ ՍՍ շտանդարտենֆյուրեր Հյուբեն (Յուրի Վոլկով) ձեռնարկում է բոլոր միջոցները՝ ճնշելու պարտիզանների գործունեությունը, կազմակերպում ձերբակալությունները, բայց ամեն ինչ ապարդյուն է։ Դիվերսիաները ջրի տակ շարունակվում են։ Հարձակման դեմ պայքարելու համար Իտալիայից ուղարկում են ստորջրյա պատերազմի փորձ ունեցող մարտիկների ջոկատ։

## Դերերում
 
 
 
 
 
 
 
 
 
 
 
 
 
 
 

 
 
 

 
 
 
 
 

## Վարձույթ
* Եղել է Վարձույթի առաջատար Խորհրդային Միությունում (1967 թվական, 7-րդ տեղ) - 43,7 մլն հանդիսատես։

## Մրցանակներ
* Անդրկովկասի և Ուկրաինայի հանրապետությունների առաջին կինոփառատոնում (1967) դիպլոմներ․
** Լավագույն արկածային ֆիլմի համար,
** Լավագույն օպերատորական աշխատանքի համար (Վադիմ Վերեշչակին)։

## Ծանոթագրություններ

Կատեգորիա:1960-ականների ռուսերեն ֆիլմեր
Կատեգորիա:1966 ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր Հայրենական մեծ պատերազմի մասին
Բելլա Պորչ

**Բելլա Պորչ** (, ), ֆիլիպո-ամերիկացի ինտերնետային աստղ և երգչուհի։ 2020 թվականի սեպտեմբերի 15-ի տվյալներով նա ՏիկՏոկում ամենաշատ հավանում ունեցող հոլովակի հեղինակն է։ 2021 թվականի մայիսին թողարկել է իր դեբյուտային՝ «Build a Bitch» սինգլը։

2021 թվականի մայիսի տվյալներով նա ՏիկՏոկ հարթակում երրորդ ամենաշատ հետևումներ ունեցող անձն է՝ Չարլի Դ'Ամելիոյից և Էդիսոն Ռեյից հետո։ Նա նաև պայմանագիր է կնքել Warner Records լեյբլի հետ։

## Վաղ կյանք
Ծնվել է 1997 թվականի փետրվարի 8-ին Ֆիլիպիններում։ Երբ նա 13 տարեկան էր, նրա ընտանիքը տեղափոխվում է ԱՄՆ-ի Տեխաս նահանգ ։ Պորչը ծառայել է ԱՄՆ-ի ռազմածովային ուժերում և մի քանի տարի ապրել է Ճապոնիայում։

## Կարիերա
2020 թվականի ապրիլին նա սկսել է ՏիկՏոկ հարթակում ակտիվորեն հոլովակներ տեղադրել և ժամանակի ընթացքում հայտնիություն ձեռք բերեց։ Նրա հոլովակներից մեկը, որում կրկնօրինակում է բրիտանացի ռեփեր Millie B-ի «M to the B» երգը, դարձավ նրա ամենահայտնի և հարթակում ամենաշատ հավանումներ ունեցող հոլովակը։ ՏիկՏոկում հաջողություն ունենալուց հետո նա ՅուԹյուբյան ալիք ստեղծեց և գրանցվեց Թվիթթեր հարթակում։

2021 թվականի մայիսի 14-ին նա թողարկել է իր դեբյուտային՝ «Build A Bitch» սինգլը։ Սինգլի տեսահոլովակը Billboard ամսագրի կողմից նկարագրվել է որպես «համարձակ, մութ-զավեշտական փոփ երաժշտության նոր դպրոցի մի մաս, ստեղծված պրոդյուսեր-երգահան Դենի Մեզոնյևի կողմից, որն առավել հայտնի է որպես Sub Urban»։

Պորչը պատմել է, որ երգը հիմնված է մանուկ հասակում բուլիինգի ենթարկվելու իր իրական պատմության վրա, ինչպես նաև նշել է, որ մանկուց ցանկացել է երգչուհի դառնալ՝ «Ես ցանկանում էի, որ իմ առաջին երգը լավ իմաստ ունենա և շատերին օգնի ուղղակի իրենց վրա վստահ լինելուն»։

## Անձնական կյանք
### Ակտիվիզմ
Որպես AAPI-ի (Ասիական ծագմամբ ամերիկացիներ և խաղաղօվկիանոսյան կզղիների բնակիչներ) մի մաս, նա բացահայտ իր աջակցությունն է ցուցաբերել հակաասիական ռասիզմի դեմ՝ ասիական համայնքի նկատմամբ ատելությաամբ հանցագործությունների աճի պատճառով։ 2021 թվականի մարտի 20-ին նա ՏիկՏոկ հարթակում հոլովակ է տեղադրել, խոսելով թեմայի շուրջ և տարածելով հաղորդագրությունը։

### Սկանդալներ
Պորչին քննադատել են Ծագող արևի երկրի դրոշի նման դաջվածք ունենալու համար։ Այս դաջվածքը Ճապոնական իմպերիալիզմի խորհրդանիշն է, որը վիրավորական է հարավկորեացիների համար։ 2020 թվականի սեպտեմբերին նա ներողություն է խնդրել և ծածկել է դաջվածքը։

## Սկավառակագրություն
### Սինգլներ

## Ծանոթագրություններ

Կատեգորիա:Ամերիկացի ինտերնետային աստղեր
Կատեգորիա:Ամերիկացի տիկտոկերներ
Կատեգորիա:Ամերիկացի երգչուհիներ
Կատեգորիա:21-րդ դարի ամերիկացի երգչուհիներ
Վտանգավոր գծի մոտ

**«Վտանգավոր գծի մոտ»** (), խորհրդային գեղարվեստական ֆիլմ, որը նկարահանել է կինոռեժիսոր Վիկտոր Գեորգիևը 1983 թվականին։ 1984 թվականին ֆիլմն ստացել է Մարտին քաղաքի պատվավոր դիպլոմ Գոթվալդովի կինոփառատոն (Չեխոսլովակիա)։

## Սյուժե
1943 թվական, Հայրենական մեծ պատերազմ։ Երրորդ Ռայխը մշակում է նորագույն քիմիական զենք՝ արևելյան ճակատում այն կիրառելու համար։ Խորհրդային հետախույզների մի քանի խմբեր ուղարկվում են հակառակորդի թիկունք՝ գրավելու և ԽՍՀՄ հասցնելու այդ զենքի նմուշները՝ նպատակ ունենալով տեղեկատվություն տրամադրել դրա մշակման մասին միջազգային հանրությանը և դրանով իսկ պատասխան հարվածի սպառնալիքի տակ կանխել դրա կիրառումը Գերմանիայում։

Հետախուզական խմբերից մեկը հայտնվում է հատկապես բարդ պայմաններում։

## Դերերում
* Լյուբով Վիրոլայնեն – *Աննա Եֆիմովա, հետախույզ / ֆրոլյայն Աննա, թարգմանիչ
* [[Ալեքսանդր Զբրուև]] – *Սերգեյ Գրոմով, ռազմագերի
* Ալեքսանդր Գրավե – *Գլինսկի, երգեհոնահար կոստելում, խորհրդային ընդհատակայինների խմբի ղեկավար
* Էռնստ Ռոմանով – *Էբերլե, նացիստական գիտնական, «Ցիկլոն Բ» գազի գյուտարար 
* Ուլդիս Լիելդիջ – *Ռեյնհարդտ Հեյդեման, շտանդարտենֆյուրեր
* Էդուարդ Մարցևիչ – *Շտրոպ, քիմիկոս
* Եվգենի Լազարև – *Սաշա Սավչենկո, լուսանկարիչ-ընդհատակային
* Իվան Կոսիխ – *Շտեյնֆուլ,«բժիշկ»-լրտես, գերմանական հակահետախույզ
* Պյոտր Ֆեոդորով – *Ալյոշա, ռազմագերի, Սերգեյի ընկերը
* Վիկտոր Շուլգին – *Դմիտրի Պրոկոֆևիչ Կաշիրին, ընդհատակային
* Վիկտոր Կոսիխ – *Դյակով, ընդհատակային
* Օլեգ Կուցենկո – *Գնչու
* Իգոր Դմիտրիև – *ֆոն Տրետնով, գերմանացի արիստոկրատ
* Բորիս Սմորչկով – *խորհրդային հակահետախուզության գնդապետ
* Իգոր Բուչկո – *Հելմուտ, գեստապոյի դահիճ
* Միխայիլ Բուչին
* Վլադիմիր Վյազովիկ
* Մարկ Գեյխման
* [[Եվգենի Դեգտյարենկո]] – *Շտրոպի աշխատակից
* Էվե Քիվի – *գերմանացի դերասանուհի, Հեյդեմանի սիրուհին
* Եվգենյա Լիժինա – *Անյայի հարևանը
* Ֆեոդոր Օդինոկով – ''Յուզեֆ, անտառապահ
* Վլադիմիր Պրիխոդկո
* Յուրի Պոտյոմկին

## Նկարահանող խումբ
* Սցենարի հեղինակներ` Վլադիմիր Ամլինսկի, Վիկտոր Գեորգիև
* Ռեժիսոր` Վիկտոր Գեորգիև
* Օպերատոր` Իլյա Մինկովեցկի
* Նկարիչ` Եվգենի Սերգանով
* Կոմպոզիտոր` Էդիսոն Դենիսով

## Ծանոթագրություններ

## Արտաքին հղումներ
* «Վտանգավոր գծի մոտ» ֆիլմը «Энциклопедия отечественного кино» կայքում

Կատեգորիա:1980-ականների ռուսերեն ֆիլմեր
Կատեգորիա:1983 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր Հայրենական մեծ պատերազմի մասին
More & More (Twice-ի երգ)

"**More & More**", հարավկորեական գըրլ բենդ Twice-ի երգը։ Այն թողարկվել է 2020 թվականի հունիսի 1-ին` JYP Entertainment-ի կողմից։

## Մրցանակներ

## Չարթեր

## Ծանոթագրություններ

Կատեգորիա:2020 երգեր
Երկրների ցանկ՝ ըստ էլեկտրաէներգիայի արտադրության

Սա երկրների ցանկն է ըստ էլեկտրաէներգիայի արտադրության ,որը գրված է հավաստի աղբյուրների կողմից։ ։ Չինաստանը աշխարհի էլեկտրաէներգիա արտադրող ամենամեծ պետությունն է։

## Արտադրություն

## Արտադրություն և աղբյուր

:Source: World Development Indicators: Electricity production, sources, and access (2011)

*Note: The percentage are subjected to round-off errors.*

## Ծանոթագրություններ
Կուսանաց անապատ եկեղեցի (Հաղպատ)

**Կուսանաց անապատ եկեղեցի** (նաև՝ Սուրբ Տիրամոր եկեղեցի), հայկական առաքելական եկեղեցի Հայաստանի Լոռու մարզի Հաղպատ գյուղում։

## Տեղադրություն
Կուսանաց անապատ եկեղեցի տեղակայված է Հաղպատ գյուղի բարձրադիր վայրում՝ Սուրբ Լույս լեռան վրա։

## Ճարտարապետական նկարագիր և կառուցվածք
Եկեղեցին խաչաձև հատակագծով գմբեթավոր կառույց է։ Գմբեթը հենված է խաչաթևերի կիսաշրջանագծային կամարների վրա։ Մուտքը գտնվում է արևմտյան կողմում։

Պատերը ներսի կողմից եղել են սվաղված և պատված որմնանկարներով, որոնց հետքերը պահպանվել են։

Եկեղեցու շուրջ տարածված է միջնադարյան գերեզմանոցը։ Հայտնի է, որ մինչև 19-րդ դարի սկզբը դեռևս պահպանված էր տարածքը շրջափակող կիսավեր պարիսպը։

## Պատմություն
1983 թ. եկեղեցու կտուրը և աղոթասրահի հատակը սալիկապատվել է, նաև փոխարինվել են պատերին առկա քայքայված երեսաքարերը։ 
Եկեղեցու հարավային կողմում՝ շարված են երեք խոշոր, նրբաքանդակ խաչքարեր։

## Պատկերասրահ

Kusanc anapat church 03.JPG
Khacqar in Kusanc Anapat 01.JPG


## Տես նաև
* Հաղպատի պատմական գերեզմանոց
* Զորավանք եկեղեցի
* Հաղպատի վանական համալիր

## Ծանոթագրություններ

Կատեգորիա:Գուգարաց թեմի վանքեր և եկեղեցիներ
Կատեգորիա:13-րդ դարի հայկական վանքեր և եկեղեցիներ
Կատեգորիա:Հաղպատ
Կատեգորիա:Եկեղեցիներ այբբենական կարգով
Երգ հսկայի մասին

**«Երգ հսկայի մասին»** (), 1942 թվականի խորհրդային կարճամետրաժ ֆիլմ, որը նկարահանել են ռեժիսորներ Գրիգորի Ռոշալը և Վերա Ստրոևան։

## Սյուժե
Հայրենական մեծ պատերազմ։ Կարմիր բանակի ջոկատներից մեկը մարտից հետո գտնվում է լեռնանցքում։ Ղազախ Կուրեգենը հանգստի ժամանակ ընկերներին պատմում է լեգենդար ղազախ բատիր Տոլագայի սխրանքի մասին, որն իր կյանքը զոհաբերել է հանուն ժողովրդական բարիքի։ Տոլագայի լեգենդը «կենդանանում է» էկրանին։ Այնուհետև կրկին ցուցադրվում է ռազմաճակատային կյանքի առօրյան։ Ծանծաղուտով վարար գետն անցնելիս մի խումբ զինվորների, այդ թվում՝ Կուրեգենին, հանձնարարվել է ոչնչացնել թշնամու ամրակառույց կրակակետը։ Առաջադրանքը կատարելիս Կուրեգենը մահացու վիրավորում է ստանում և մահանում ընկերների ձեռքերում։

## Դերերում
* Կապան Բադիրով – *Կուրեգեն
* Ռ. Օսմանովա – *Այնա, Կուրեգենի մայրը
* Ժագդա Օգուզբաև – *Տոլագայ
* Կ. Կարաբալինա – *Դարիգա
* Եվգենի Նեմչենկո – *հրամանատար
* [[Կալիբեկ Կուանիշպաև]] – *Տոլագայի հայրը
* Ռ. Մուսաբեկովա – *Տոլագայի մայր
* Ե. Նուրպեիսովա – *ներածություն

## Ֆիլմի մասին
«Երգ հսկայի մասին» ֆիլմի սցենարում հեքիաթն ու կենցաղը հանդես են գալիս որպես երկու զուգահեռ գծեր, թեև Տուլագայի և Կուրեգենի արարքների ընդհանրությունը ինչ-որ չափով հարթում է այդ տարբերությունը։ Ռեժիսոր Վ. Պ. Ստրոևան սցենարի թարգմանության ընթացքում կարողացել է հասնել հեքիաթայինի և իրականի միասնության՝ կերպարվեստի հաջող միջոցների և թեմայի երաժշտական լուծման իջոցով։ Դրան նպաստում է նաև գեղեցիկ դերասանական խաղը:

Նշվել է, որ ֆիլմում յուրովի է արտացոլվել ղազախ ժողովրդական լեգենդը հսկա Տոլոգայի մասին։

Ֆիլմի ստեղծման համար ռեժիսոր Վերա Ստրոևային 1944 թվականին շնորհվել է Ղազախական ԽՍՀ արվեստի վաստակավոր գործչի կոչում։

## Ծանոթագրություններ

## Աղբյուր
* Песнь о великане // Советские художественные фильмы: Звуковые фильмы, 1930—1957 / ВГФК, Москва. — М.: Искусство, 1961. — стр. 290

Կատեգորիա:Խորհրդային ֆիլմեր
Կատեգորիա:Ֆիլմեր Հայրենական մեծ պատերազմի մասին
Կատեգորիա:1942 ֆիլմեր
Կատեգորիա:Խորհրդային սև-սպիտակ ֆիլմեր
Դեպք՝ պատահած Պոլինինի հետ

**«Դեպք՝ պատահած Պոլինինի հետ»** (), խորհրդային գեղարվեստական ֆիլմ Հայրենական մեծ պատերազմի մասին, որը նկարահանել է ռեժիսոր Ալեքսեյ Սախարովը 1970 թվականին Կոնստանտին Սիմոնովի համանուն վեպի հիման վրա։

## Սյուժե
1941 թվականի նոյեմբեր։ Մոսկվայի Կարմիր հրապարակում շքերթ է տեղի ունեցել։ Կարելյան ճակատ է գալիս ռազմաճակատային դերասանական բրիգադը։ Ավիագնդի փորձառու հրամանատարը՝ գնդապետ Պոլինինը, որն արդեն կռվել է նաև Իսպանիայում՝ Գրիցկոյի հետ միասին, և Խալխին գոլում,  սիրահարվում է 20-ամյա մայրաքաղաքային դերասանուհի Գալինա Պրոկոֆևին։ Իսկ հետո նրան տեղափոխում են Մոսկվա։

## Դերերում

## Նկարահանող խումբ
* Ռեժիսոր՝ Ալեքսեյ Սախարով
* Սցենարիստներ՝ Ալեքսեյ Սախարով և Կոնստանտին Սիմոնով
* Օպերատորներ՝ Հենրի Աբրամյան և Նիկոլայ Նեմոլյաև
* Բեմադրող նկարիչ՝ Ֆելիքս Յասյուկևիչ
* Կոմպոզիտոր՝ Յուրի Լևիտին

## Փաստեր
* Ֆիլմը ԽՍՀՄ-ում դիտել է 18,31 մլն մարդ։

## Ծանոթագրություններ

## Արտաքին հղումներ
* Ֆիլմի մասին ''Кино-театр.ру'' կայքում  — 09.05.2009

Կատեգորիա:1970 ֆիլմեր
Կատեգորիա:1970-ականների ռուսերեն ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր Հայրենական մեծ պատերազմի մասին
Կատեգորիա:1970-ականների խորհրդային ֆիլմեր
Կատեգորիա:Խորհրդային ֆիլմեր Երկրորդ համաշխարհային պատերազմի մասին
Մեծ երկիրը

**«Մեծ երկիրը»** (), 1944 թվականի խորհրդային գեղարվեստական ֆիլմ։ Վերականգնվել է Մաքսիմ Գորկու անվան կինոստուդիայում 1974 թվականին։ ԱՄՆ-ում ցուցադրվել է «Ուրալյան ճակատ» խորագրով («The Ural Front»):

## Սյուժե
Սկսվել է Հայրենական մեծ պատերազմը։ 1941 թվականի օգոստոս։ Ուրալում գտնվող մի քաղաքում կանայք իրենց ամուսիններին պատերազմ են մղում։ Այժմ նրանք մնացել են միայնակ և պետք է իրենք կատարեն բոլոր գործերը։ Ֆիլմի գլխավոր հերոսուհին՝ Աննան, կամք ու անհրաժեշտ կազմակերպչական ունակություններ է ցուցաբերում։

Ուրալ են տարհանում արդյունաբերությունը, իսկ սարքավորումների հետ գալիս են նաև մարդիկ այն վայրերից, որտեղ ընթանում են կամ շուտով կարող են մարտական գործողություններ սկսվել։ Այդ մարդիկ դարձել են փախստական, նրանց պետք է ապաստան տան։ Աննան իր տուն է վերցնում ընտանիք՝ մի կնոջ իր երեխաների հետ, մյուսները նույնպես հետևում են նրա օրինակին։

## Դերերում
* Տամարա Մակարովա – *Աննա Իվանովնա Սվիրիդովա
* [[Վիկտոր Դոբրովոլսկի]] – *Նիկոլայ Պետրովիչ Անիկեև, գործարանի տնօրեն
* Վլադիմիր Սոլովյով – *Եգոր Ստեպանովիչ Սվիրիդով, Աննա Իվանովնայի ամուսինը
* [[Սոֆյա Խալյուտինա]] – *Մարիա Գավրիլովնա Սվիրիդովա, Եգոր Ստեպանովիչի մայրը
* Սերգեյ Բլիննիկով – *Պյոտր Ֆեոդորովիչ Պրիխոդկո
* Գեորգի Կովրով – *Վասիլի Չեռնիխ
* Մարկ Բեռնես – *Ալեքսեյ Վասիլիևիչ Կոզիրև
* Պյոտր Ալեյնիկով – *Կոստյա Կորոտկով 
* Վերա Ալտայսկայա – *Անտոնինա Ուշակովա
* Նիկոլայ Կոնովալով – *Իվան Անդրեևիչ Կուրոչկին, ինժեներ

## Նկարահանող խումբ
* Սցենարի հեղինակ՝ Սերգեյ Գերասիմով
* Ռեժիսոր՝  Սերգեյ Գերասիմով
* Օպերատոր՝  Վլադիմիր Յակովլև
* Նկարիչ՝  Իվան Ստեպանով

## Ծանոթագրություններ

## Գրականություն
* Geoffrey Nowell-Smith. *The Oxford History of World Cinema*. Oxford University Press, 1996.

## Արտաքին հղումներ
* «Մեծ երկիրը» ֆիլմը «Энциклопедия отечественного кино» կայքում
* «Մեծ երկիրը» ֆիլմը ''Наше Кино'' կայքում 
* «Մեծ երկիրը» ֆիլմը ''Фильм Ру'' կայքում 

Կատեգորիա:1940-ականների ռուսերեն ֆիլմեր
Կատեգորիա:1944 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր Հայրենական մեծ պատերազմի մասին
Կատեգորիա:1940-ականների խորհրդային ֆիլմեր
Կատեգորիա:Խորհրդային ֆիլմեր Երկրորդ համաշխարհային պատերազմի մասին
Կատեգորիա:1944 ԽՍՀՄ-ում
Կրուգլոեի կամուրջը

**«Կրուգլոեի կամուրջը»** (), 1989 թվականի խորհրդային գեղարվեստական ֆիլմ, որը նկարահանել է  «Բելառուսֆիլմ» կինոստուդիայում և Յու. Տարիչի ստուդիայում Վասիլի Բիկովի վիպակի հիման վրա։

Պրեմիերան տեղի է ունեցել 1990 թվականի մարտի 10-ին։

## Սյուժե
Ֆիլմի գործողությունը տեղի է ունենում 1942 թվականի աշնանը օկուպացված Բելառուսի տարածքում։ Չորս պարտիզանները հրաման են ստացել պայթեցնել կամուրջը, որը ռազմավարական նշանակություն չունի։ Հրամանը մինչև վերջ պարզ չէ, բայց այն պետք է կատարել։ Եվ ֆիլմի հերոսները գնում են կատարելու առաջադրանքը։

## Դերերում
* Ալեքսանդր Կուկարեկո – *Ստեպան
* [[Վլադիմիր Գրիցևսկի]] – *Բրիտվին
* Վլադիմիր Բոբրիկով – *Մասլակով
* Պյոտր Սոլդատով – *Դանիլա
* Լեոնիդ Դյաչկով – *Միտյայի հայրը
* Ալեքսանդր Մաևսկի
* Իգնատ Բուտկո
* Տատյանա Խարլամովա
* Էդուարդ Մուրաշով – *կոմբրիգ Պրեոբրաժենսկի

## Նկարահանող խումբ
* Սցենարի հեղինակ՝ Վասիլ Բիկով, Միխայիլ Շելեխով
* Բեմադրող ռեժիսոր՝ Ալեքսանդր Մորոզ
* Բեմադրող օպերատոր՝ Ալեքսանդր Աբադովսկի
* Բեմադրող նկարիչ՝ Վյաչեսլավ Կուբարև
* Կոմպոզիտոր՝  Գիա Կանչելի
* Հնչյունային օերատորներ՝  Սերգեյ Բուբենկո, Նիկոլայ Վեդենեև
* Ռեժիսոր՝ Վադիմ Սյումակով

## Մրցանակներ
* 1990 - ԽՍՀՄ կինեմատոգրաֆիստների միություն - Ա. Պ. Դովժենկոյի անվան ոսկե մեդալ հերոսահայրենասիրական թեմայով տարվա լավագույն ֆիլմ նկարահանելու համար (ՄԿՓ, Կիև)։

## Ծանոթագրություններ

Կատեգորիա:1980-ականների ռուսերեն ֆիլմեր
Կատեգորիա:1989 ֆիլմեր
Կատեգորիա:«Բելառուսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային ֆիլմեր
Կատեգորիա:Ֆիլմեր Երկրորդ համաշխարհային պատերազմի մասին
Կատեգորիա:Ֆիլմեր Հայրենական մեծ պատերազմի մասին
Քաղաքը լորենիների ներքո

**«Քաղաքը լորենիների ներքո»** (), խորհրդային գեղարվեստական ֆիլմ Հայրենական մեծ պատերազմի դրվագներից մեկի մասին, որը նկարահանել է ռեժիսոր Ալոիզ Բրենչը Ռիգայի կինոստուդիայում 1971 թվականին։ Ֆիլմում առաջին անգամ հնչել է Վենիամին Բասների և Միխայիլ Մատուսովսկու «Крестики-нолики» հանրահայտ երգը։

## Սյուժե
Պատերազմի առաջին օրերին գերմանական զորքերի կողմից շրջապատված Լիեպայայից (քաղաքը պաշտպանելու փորձից հետո) մարտերով դուրս են գալիս Կարմիր բանակի զորամասերը, նավատորմի անձնակազմերը և աշխատանքային ջոկատները։

Բժիշկ Բալոդիսը երկու որդի ունի՝ Յանիսը և Արթուրը։ Մեկը ղեկավարում է աշխատանքային դրուժինայի ջոկատը, իսկ երկրորդն օգնում է գերմանական զորքերին։

Վաշտի հրամանատար Բորիս Պոպովն ամուսնացել է պատերազմի նախօրեին։ Նրա կինը, որը  ռազմական բժիշկ է, մահանում է նահանջի ժամանակ՝ գերմանական ջոկատի հետ փոխհրաձգության ժամանակ։

## Դերերում
* Վիտալի Կոնյաև – *Յանիս Բալոդիս
* [[Լեոնիդ Նեվեդոմսկի]] – *Կոստյա Ֆրոլով
* Վյաչեսլավ Շալևիչ – *Բորիս Պոպով
* Ինգրիդա Անդրինյա – *Այնա
* Ալեքսանդր Աֆանասև – *կապիտան Ռիժուխին
* Նիկոլայ Բարմին – *հրամանատար
* Լյուդմիլա Բեզուգլայա – *Կլավդիա
* Իգոր Բոգոլյուբով – *Ռյաբինին
* Պաուլ Բուտկևիչ – *Իմանտ
* Լյուբով Վիրոլայնեն – *Մարտա
* Ալեքսանդր Գայ – *Բոբրով
* Ուլդիս Դումբրիս – *Գրինս
* Աֆանասի Կոչետկով – *Տոմիլով
* Ստեփան Կռիլով – *գեներալ Դեբելցև
* Նիկոլայ Կրյուկով – *Մեշկով
* Օլեգ Մոկշանցև – *Դյակով
* Էդուարդ Պավուլս – *Բունկա
* Արկադի Տոլբուզին – *Չիժով
* Բրունո Ֆրեյնդլիխ – *դոկտոր Բալոդիս
* Գեորգի Շևցով – *Աֆոնին, կապիտան-լեյտենանտ
* Գիրտ Յակովլև – ''Արթուր Բալոդիս

## Նկարահանող խումբ
* Ռեժիսոր՝  Ալոիզ Բրենչ
* Սցենարի հեղինակ՝ Սերգեյ Սմիռնով
* Օպերատոր՝  Հենրիխ Պիլիպսոն
* Նկարիչ՝ Հերբերտ Լիկումս
* Կոմպոզիտոր՝ Վենիամին Բասներ

## Ծանոթագրություններ

## Արտաքին հղումներ
* 

Կատեգորիա:1970-ականների ռուսերեն ֆիլմեր
Կատեգորիա:1971 ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:Ռիգայի կինոստուդիայի ֆիլմեր
Կատեգորիա:Ֆիլմեր Հայրենական մեծ պատերազմի մասին
Կիրկեն գավաթը մատուցում է Ոդիսևսին

**«Կիրկեն գավաթը մատուցում է Ոդիսևսին»** (), անգլիացի պրեռաֆայելիտ նկարիչ Ջոն Ուիլյամ Ուոթերհաուսի նկարը՝ ստեղծված մոտ 1891 թվականին։ Կտավը դարձել է Ուոթերհաուսի նկարների շարքի շարունակությունը, որտեղ պատկերել է իշխանությամբ օժտված կանանց, ինչն արտացոլել է 20-րդ դարի շեմին վիկտորյական Բրիտանիայում տեղի ունեցող փոփոխությունները։ Նկարը եղել է դիցաբանական դասական կերպար Կիրկեի առաջին պատկերումը, որին հաջորդել են «Կիրկե» (1892) և «Կախարդուհին» (մոտ 1911) նկարները։ Գտնվում է Օլդեմի պատկերասրահում, Միացյալ Թագավորություն։

## Սյուժե և նկարագրություն
Նկարում պատկերված է տեսարան Հոմերոսի «Ոդիսական» պոեմից, որտեղ կախարդուհի Կիրկեն Ոդիսևսին առաջարկում է կախարդական ըմպելիք, որի միջոցով նա փորձում է ենթարկել Ոդիսևսին իր կախարդանքներին, քանի որ արդեն արել էր նրա խմբի հետ։ Ոդիսևսին կարելի է տեսնել Կիրկեի գահի հետևում գտնվող հայելու մեջ, իսկ Ոդիսևսի ուղեկիցներից մեկին, որը կախարդանքով փոխակերպվել էր խոզի, կարելի է տեսնել Կիրեկի ոտքերի մոտ։

## Վերլուծություն
Ուոթերհաուսը ցույց է տալիս, որ Կիրկեն վերահսկում է իրավիճակը՝ նրան տեղակայելով դիտողից բարձր դիրքում։ Նրա նստատեղը գտնվում է աստիճանի վրա, իսկ կախարդուհին նկարված է բարձր պահած կզակով, այդպիսով մենք պետք է նայենք նրա աչքերին, երբ նա նայում է ներքև։ Այդ կերպ նկարիչը խաղարկում է Կիրկեի կեցվածքը, որպեսզի նրան դնի գերակշիռ դիրքում։ Բացի այդ՝ Կիրկեի հետին ֆոնը ցույց է տալիս ուժ, քանի որ նրա մարմինը երիզող առարկաները՝ հայելին և բազկաթոռի արմնկակալները ստեղծում են գահի տպավորություն։

## Տես նաև
* «Կիրկե»
* «Կախարդուհին»
* «Ոդիսևսը և սիրենները»

## Ծանոթագրություններ

Կատեգորիա:1891 նկարներ
Կատեգորիա:Հին հունական դիցաբանություն
Կատեգորիա:Ջոն Ուիլյամ Ուոթերհաուսի նկարներ
Պիտանի է ոչ շարայինի

**«Պիտանի է ոչ շարային»** (), խորհրդային սև-սպիտակ գեղարվեստական ֆիլմ Հայրենական մեծ պատերազմի մասին, որը բեմադրվել է «Բելառուսֆիլմ» կինոստուդիայում 1968 թվականին ռեժիսորներ Վլադիմիր Ռոգովի և Եֆիմ Սեվելայի կողմից։

Ֆիլմի պրեմիերան ԽՍՀՄ-ում տեղի է ունեցել 1968 թվականի հոկտեմբերին։

## Սյուժե
Վոլոդյա Դանիլինը, որը նորակոչիկ է և բժշկական հանձնաժողովի կողմից որոշվել է, որ նա «պիտանի է ոչ շարային ծառայության» դատավճռով (հավանաբար, այն պատճառով, որ ակնոց է կրել), հայտնվում է ռազմաճակատում և հայտնվում է կապի բաժանմունքի ավագ Կաչուրայի տրամադրության տակ։ Ավագը նրան նշանակում է կենդանաքաշ տրանսպորտի արտադրամասում։ Մինչև այս պահը ձիերի հետ վարվելու փորձ չունեցող Վոլոդյայի հետ զավեշտալի դեպքեր են տեղի ունենում, բայց աստիճանաբար նա դառնում է իսկական պրոֆեսիոնալ և լավ զինվոր…

Նա աչքի է ընկնում նրանով, որ գերմանացիների մոտից բերել է վիրավոր ձի, որը կրկեսային է եղել։

## Դերերում
* Վիկտոր Պերևալով – *Վոլոդյա Դանիլին
* [[Միխայիլ Պուգովկին]] – *ավագ Կաչուրա
* Բորիս Գիտին – *Պաշկա Ֆոմին
* Ալեքսեյ Չեռնով – *Սամոխին
* Լյուբով Ռումյանցևա – *Լենա Կորոլյով
* Եվգենի Կուզնեցով – *գնդապետ
* Կախի Կավսաձե – *Սխիրլաձե
: *Լուսագրերում նշված չեն․*
* Ալեքսեյ Միրոնով – *ֆելդշեր
* Գենադի Օվսյաննիկով — զինվոր 
* Իգոր Կոմարով – *զինվոր
* Վլադիմիր Կուդրևիչ – *էպիզոդ

## Նկարահանող խումբ
* Սցենարի հեղինակ՝ Եֆիմ Սևելա
* Ռեժիսոր՝ Վլադիմիր Ռոգովոյ, Եֆիմ Սևելա
* Գլխավոր օպերատոր՝ Վիտալի Նիկոլաև
* Նկարիչ՝ Վյաչեսլավ Կուբարև
* Ռեժիսորներ՝ Դ. Նիժնիկովսկայա, Յու. Ֆիլին
* Օպերատոր՝ Լ. Պեկարսկի
* Կոմպոզիտոր՝ Ռաֆայել Խոզակ
* Հնչյունային օպերատոր՝ Վասիլի Դեմկին
* Երգի տեքստի հեղինակ՝ Եվգենի Ագրանովիչ
* Զգեստների նկարիչ՝ Ալլա Գրիբովա
* Գրիմը՝ Սոֆյա Միխլինով
* Մոնտաժող՝ Վալենտինա Խանտեևա
* Խմբագիր՝ Մարտա Պյատիգորսկի
* Ռեժիսորի օգանական՝ Ռ. Միրսկի, Ռ. Շատալովա, Ե. Շլյապենտոխ 
* Օպերատորի օգնական՝ Բ. Նասիմով, Վ. Սուշչենկո  
*Նկարչի օգնական՝ Յու. Կորովկին, Ի. Օկուլիչ
* Համակցված նկարահանումներ
** Նկարիչ՝ Վ. Վասիլև
** Օպերատոր՝ Ս. Չերկասով 
* Ռազմական խորհրդատու՝ գեներալ-մայոր Ե. Կուզմենկո 
* ԲԿՄԱ ձիասպորտի էսկադրոնի ձիերին նկարահանումների համար նախապատրաստել է ԽՍՀՄ վաստակավոր մարզիչ, փոխգնդապետ Ն. Սիտկոն
*  Կինեմատոգրաֆիայի պետական սիմֆոնիկ նվագախումբ
** Դիրիժոր՝ Էմին Խաչատրյան
* Ֆիլմի տնօրենները՝ Վալենտին Պիստոնև, Լ. Շչեգլով 
* Տնօրենի տեղակալ՝ Մ. Տոպ

## Մրցանակներ
* 1969 – դիպլոմ երիտասարդական լավագույն ֆիլմի համար Մերձբալթիկայի երկրների, Բելառուսի և Մոլդովայի հանրապետությունների կինոփառատոնում ռազմահայրենասիրական թեմայով։

## Ծանոթագրություններ

## Գրականություն
* 
* 

## Արտաքին հղումներ
* 

Կատեգորիա:1968 ֆիլմեր
Կատեգորիա:«Բելառուսֆիլմ» ստուդիայի ֆիլմեր
Կատեգորիա:Խորհրդային կինոկատակերգություններ
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր Հայրենական մեծ պատերազմի մասին
Եվրոպայի ժողովուրդնե՛ր, պաշտպանեք ձեր սուրբ բարիքները

**«Եվրոպայի ժողովուրդնե՛ր, պաշտպանեք ձեր սուրբ բարիքները»** ( տարբերակներ՝ **«Եվրոպայի ժողովուրդնե՛ր, պաշտպանեք ձեր սուրբ իրավունքները»**, **«Դեղին սպառնալիք»**, **«Դեղին վտանգ»**, (), գերմանացի նկարիչ, պատմական գեղանկարչության վարպետ Գերման Կնակֆուսի նկարը։ Ստեղծվել է 1895 թվականին՝  կայզեր Վիլհելմ II-ի էսքիզներով։ Գերմանացի կայսրը նկարը նվիրել է Նիկոլայ II ցարի զարմիկին։ Բնօրինակը պահվում է Լիվադական պալատի բաղնիքում։

Նկարի վրա՝ քրիստոնեական խաչի լույսի տակ, պատկերված է գերմանացիների սուրբ պաշտպան Միքայել Հրեշտակապետը, որը շրջապատված է զինված կանանց խմբով՝ Եվրոպայի ժողովուրդների վալկիրիաների կերպարով։ Հրեշտակապետը աջ ձեռքի կրակե թրով կանանց ցույց է տալիս մութ և ամպրոպաբեր ամպը՝ եվրոպական հողերի վրա կախված։ Պաշտպանված լինելով չինական վիշապների կողմից՝  գահին նստած է Բուդդան։ Դրա տակ ասիական հորդաները ձգտում են մշակությաին Եվրոպային։ Կանանց խմբի գլուխն է Գերմանիան՝ սրով և վահանով, նրա ուսին վստահաբար հենված է Ռուսաստանը՝ նիզակով։ Քիչ հեռու Ֆրանսիան, ձեռքը դնելով աչքերին, ուշադրությամբ նայում է մոտեցող մթությանը։ Նրանց հետևում Բրիտանիայի ձեռքը բռնած Ավստրիան է, իսկ նրանց միջև՝ Իտալիան։ Ամենավերջին կերպարը չի նույնականացվել։

Այս այլաբանական ստեղծագործությամբ կայզեր Վիլհելմ II-ը ցանկանում էր Եվրոպայի քրիստոնեական աշխարհին կոչ անել «դեղին վտանգի» և անաստված բուդդայականության դեմ համատեղ պայքարի։ Շուտով՝ ճապոնա-չինական պատերազմի ավարտից հետո, նա այս նկարը նվիրեց ռուս ցարին՝ արևելյան վերահսկողությունը իր վերահսկողության տակ պահելու խնդրանքով։ Կից նամակով Վիլհելմ II-ը հիցնում էր Նկիոլայ II-ին Ռուսաստանի մեծ դերի մասին։ Նիկոլայ II-ին այնքան է դուր գալիս նվերը, որ կայզերը հաճույքով նշել է. «Այսպիսով, աշխատեց, շատ ուրախացնող է»։ Նկարի կրկնօրինակները Վիլհելմ II-ը ուղարկել էր պետական բազմաթիվ գործիչների և նշանավոև այլ անձանց։ Նկարը լայնորեն տարածվեց ռուսական մամուլում և դրա հետևանքով ռուս-ճապոնական պատերազմի ժամանակ դարձավ հայտնի դրդապատճառ, որպեսզի պատկերվի բացիկների վրա։ Մի քանի տարի անց 1900 թվականի հուլիսի 27-ին կայզերն ասաց այսպես ասված «հոննական խոսքը»` արևելաասիական էքսպեդիցիոն կորպուսը մղելով դեպի Իհեթունյան ապստամբությանը։

Կնակֆուսի նկարից ոգեշնչված Վիլհելմ II-ի կոչը հիշատակում է Կարլ Հաուսոֆերը՝ իր աշխարհաքաղաքական աշխատություններում, որը թույլ տվեց Ադոլֆ Հիտլերի կենսագիր Իոհամ Ֆեստին այս նկարով իր փաստագրական ֆիլմում ակներևաբար ցույց տալ ֆյուրերի և իր ժամանակակիցների աշխարհայացքները իր՝ 1977 թվականին նկարահանված «Հիտլեր։ Կարիերան» () վավերագրական ֆիլմում։

## Ծանոթագրություններ

## Գրականություն
* «Мегаполис-Континент» № 44 (304), октябрь 1996
* Хаусхофер К. О геополитике: Работы разных лет. — М.: Мысль, 2001. — С. 371—418.

## Արտաքին հղումներ
* Терентьев А. А. Методы анализа визуального материала в рамках курсов истории и обществознания: пример иконологического анализа картины Германа Кнакфуса «Гроза с Востока» 
* «Петербургский коллекционер»: «Жёлтая опасность»

Կատեգորիա:Նկարներ այբբենական կարգով
Կատեգորիա:Ապստամբություն
Կատեգորիա:Եվրոպա
Կատեգորիա:Գաղութատիրության պատմություն
Կատեգորիա:1895 նկարներ
Գերտրուդա Բերգ

**Գերտրուդա Բերգ** (, իրական անունը՝ Թիլի Էդելշտեյն, ), ամերիակացի դերասանուհի, կոմիկ և սցենարիստ, հիսունականների սկզբներից գրանցված է «Հոլիվուդի սև ցուցակում»։ Հերտրուդա Բերգը համարվում է հեռուստատեսության պատմության մեջ առաջին կինը, որը ղեկավարել, ստեղծել և խաղացել է գլխավոր դեր իր հեղինակային ներկայացման մեջ։ Նա ճանաչում է ձեռք բերել իր հեղինակային «Հոլդբերգներ» ներկայացումը բեմադրելուց հետո, որը հեռարձակվում էր 1929-1946 թվականները ամերիկյան ռադիոյով, իսկ 1949 թվականից՝ ամերիկյան հեռուստատեսությամբ։

## Կյանք և կարիերա
մինի|Գետրուդա Բերգը և Սեդրիկ Հարդվիկը բրոդվեյան բեմում 1961 թվական
Թիլի Էդելշտեյնը ծնվել է 1898 թվականին Հարլեմում։ 20 տարեկանում ամուսնացել է և շուտով ունեցել 2 երեխա, իսկ հետագայում սովորել է Նյու Յորքի թատրոնում։ Նրա ամուսինը շաքարի գործարանում էր աշխատում, դժբախտ պատահարի հետևանքով հրկիզվել է։ Իր մեծ ընտանիքին կերակրելու նպատակով Հերտրուդա Բերգը նախագծել է կիսաինքնակենսագրական կատակերգական ներկայացում ‹‹Հոլդբերգները›› ՝ մեծ ընտանիքի մասին և այդ գաղափարով մտել է NBC ռադիո։ 1929 թվականի նոյեմբերի 20-ին կայացել  է նրա ներկայացման պրեմիերան և դերասանուհին մեկ շաբաթում ստացել է 75 դոլար։ Երկու տարի անց՝ Մեծ ճգնաժամի ամենաթեժ շրջանում  նրա հոնորարը մեկ շաբաթում  հասել է անհավանական 2000 դոլարի։ 1949 թվականին Հերտրուդա Բերգը իր ներկայացումը տարել է CBC ալիքի հեռուստաէկրան։  Նախագիծը ցուցադրվել է էկրաններին 7 տարի շարունակ։ 1950 թվականին նա թողարկել  է իր ներկայացման կինոտարբերակը, իսկ մեկ տարի առաջ  բրոդվեյան բեմադրություն «Ես և Մոլլին»։ Վաթսունականների սկզբին նա վերադարձել է կինոէկրան «Հերտրուդա Բերգի ներկայացումով»։

Գերտրուդ Բերգը պատմության մեջ մտավ որպես Էմմիի առաջին մրցանակակիր 1950 թվականին։

1959 թվականին արժանացել է Թոնի մրցանակի։

## Գրականություն
* 

## Ծանոթագրություններ

## Արտաքին հղումներ
*  Գերտրուդա Բերգը կայքում

Կատեգորիա:Ամերիկացի սցենարիստներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի հեռուստապրոդյուսերներ
Կատեգորիա:20-րդ դարի ամերիկացի կին գրողներ
Կատեգորիա:20-րդ դարի ամերիկացի դերասանուհիներ
Կատեգորիա:Կին սցենարիստներ
Կատեգորիա:«Թոնի» մրցանակի դափնեկիրներ
Կատեգորիա:Թատրոնի դերասանուհիներ
Կատեգորիա:Ամերիկացի դրամատուրգներ
Կատեգորիա:«Էմմի» մրցանակի դափնեկիրներ
Կատեգորիա:Ամերիկացի կինոսցենարիստներ
Կատեգորիա:Թատրոնի ամերիկացի դերասանուհիներ
Կատեգորիա:Ամերիկացի կատակերգուներ
Կատեգորիա:Ամերիկացի երաժշտական պրոդյուսերներ
Չադի ազգային թանգարան

**Չադի ազգային թանգարան** (), Չադի ազգային թանգարանն է։ Այն տեղակայված է մայրաքաղաք Նջամենայում, Նջամենայի Քեպինսկի հյուրանոցի մոտակայքում։ Թանգարանը հիմնադրվել է 1962 թվականի հոկտեմբերի 6-ին, ժամանակավոր մասնաշենքում, Չադի ազգային թանգարան, Ֆորթ Լամի անունով, որն արտացոլել է Չադի մայրաքաղաքի նախկին գաղութային անվանումը։ 1964 թվականին այն տեղափոխվել է քաղաքապետարանի նախկին շենք, Անկախության պալատի մոտ։

Հիմնադրման ժամանակ այն ուներ նախապատմության, պրոտոպատմության, արխիվների, ժողովրդական արվեստների, ձեռագործության և ավանդույթների համար չորս սենյակներ։ 
Նախապատմական սենյակն առնվազն 1965 թվականին արդեն ներառել է իրեր` կապված Օլդուվայան մշակույթի հետ, այդ թվում` նյութեր Ամգամա քարայրից, հինքարեադարյան գործիքներ, բռնակի վրա անց ունեցող կացիններ, ստորերկրյա ջրաղացի քարեր, կվարց և օբսիդիանե նետեր։ Թանգարանը մի ժամանակ պարունակում էր որսորդական տեսարանի ամբողջական վերարտադրություն օքրայով, մ.թ.ա. առաջին հազարամյակից։ Այդ հավաքածուն ներառում է նաև թրծած աղյուսներ, որոնք ինչ-որ չափով բնորոշ են Բուլալա և Բաբալիա ցեղերին։

Այս իրերը հայտնաբերվել են Բոթա-Կաբիրա սրբավայրում, այդ թվում` մարդկային դիմակներ, բրոնզե իրեր և ոսկրե գործիքներ։ Այդ արվեստի գործերից շատերը կորել են երկրի անկայունության պատճառով։ Այն ունի երաժշտական գործիքների կարևոր հավաքածու։

## Ծանոթագրություններ

Կատեգորիա:Ազգային թանգարաններ
Կատեգորիա:1962 հիմնադրված թանգարաններ
Կատեգորիա:Չադ
Ռիչարդ Ուիդմարկ

**Ռիչարդ Ուիդմարկ** (, ), ամերիկացի դերասան։

## Կենսագրություն և կարիերա
Ռիչարդ Ուիդմարկի հայրը  ազգությամբ շվեդ էր` Կարլ Ուիդմարկ։ Սովորել է Լեյք-ֆորեստյան քոլեջում, որտեղ սովորել է, իսկ հետագայում դասավանդել է դերասանական վարպետություն։ 1938 թվականի սկսած որոշ ընդհատումներով աշխատել է ռադիոյում, 1943 թվականին կայացել է նորամուտը Բրոդվեյում, իսկ 1954 թվականին հեռուստատեսությունում։

Հենց առաջին դերը նրան ճանաչում բերեց, 1947 թվականին նկարահանված «Մահվան համբույր» ֆիլմն էր։ Ռեժիսոր Հենրի Հեթեուեյը չէր ցանկացել սկսան դերասանին հաստատել ֆիլմում, սական պրոդյուսեր Դերրիլ Զանուկը պնդել էր, որ հենց նա խաղա դեր ֆիլմում։ Ֆիլմը նշանակալի հաջողություն ունեցավ ջերմ ընդունելության արժանալով թե հանդիսատեսի և թե կինոքննադատաների կողմից, իսկ Ուիդմարկը դերի համար ստացավ Ոսկե գլոբուս մրցանակ և ներկայացվեց նաև Օսկարի երկրորդ պլանի լավագույն դերասան անվանակարգում։

Ռիչարդ Ուիդմարկը խաղացել է 60-ից ավելի ֆիլմրում, որոնցից առավել նշանավորներն են «Գիշերը և քաղաքը»,  «Սպանություն «Արևելյան ճեպընթացում» (ֆիլմ)|Սպանություն «Արևելյան ճեպընթացում», «Ֆորտ Ալամո»,   «Երկու հեծյալ»,  «Ինչպես է նվաճվել Արևմուտքը»,  «Վիկինգների նավը»,  «Շայենների ամառը», «Սատանայի Դուստրը»,  «Նյուրնբերգյան դատավարություն»։

Հոլիվուդյան փառքի ծառուղում բացվել է նրա անունով աստղը։

## Պատկերասրահ

Պատկեր:Jean Hazlewood and Richard Widmark 1950s.jpg|կնոջ Ջին Հեզլվուդի հետ, 1950 թ.
Պատկեր:Judgment at Nuremberg-Richard Widmark.JPG|«Նյուրնբերգյան դատավարությու»ն ֆիլմում
Պատկեր:Westwon trailer Widmark.png|«Ինչպես է նվաճվել Արևմուտքը» ֆիլմում
Պատկեր:Richard Widmark13 (cropped).JPG|1991 թ. լուսանկար


## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:Ամերիկացի կինոռեժիսորներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
More & More (մինի ալբոմ)

***More & More***, հարավկորեական գըրլ բենդ Twice-ի իներորդ մինի ալբոմը։ Այն թողարկվել է  JYP Entertainment և Republic Records լեյբլներով` 2020 թվականի հունիսի 1-ին, դառնալով խմբի առաջին ռելիզը, որը թողարկվել է Republic-ի աջակցությամբ, որի հետ պայմանագիր է կնքվել տարվա սկզբում։

## Ստեղծագործությունների ցուցակ
Տեղեկատվությունը վերցված է խմբի պաշտոնական կայքից։

## Չարթեր

## Ծանոթագրություններ

Կատեգորիա:2020 մինիալբոմներ
Կատեգորիա:Կորեերեն մինիալբոմներ
Ալ-Ռակկայի թանգարան

**Ալ-Ռակկայի թանգարան**, (), թանգարան Սիրիայի Ալ-Ռակկա քաղաքում, որը հիմնադրվել է 1981 թվականին։ Թանգարանի շենքը կառուցվել է 1861 թվականին և ծառայել է որպես Օսմանյան կառավարության շինություն։ Թանգարանը նվիրված է Ալ-Ռակկայի մարզի մշակույթի պահպանմանը։

Թանգարանը նշանակալիորեն համակարգում է ընդարձակ հավաքածուներ, որոնք հավաքվել են Թելլ Սաբի Աբիադի, Թելլ Բիայի, Թելլ Չուերայի, Թելլ Մումբագայի շրջանների պեղումներից և արվեստի տարբեր գործեր, որոնք թվագրվում են հռոմեական և բյուզանդական ժամանակներից, ինչպես նաև` ավելի ուշ շրջանի առարկաներ Իսլամական ժամանակաշրջանից, (հատկապես` Հարուն ալ-Ռաշիդի դարաշրջանից), ինչպես նաև` բեդվինների գերիշխանության ժամանակկաշրջանից։ Թանգարանի առաջին հարկն ունի երեք բաժին. Հնագույն, Դասական հետքեր, Ժամանակակից արվեստ, և երկրորդ հարկը նվիրված է արաբական և իսլամական արվեստին։ 
 
Թանգարանն առավելագույնն ունեցել է 7000 արվեստի գործեր մոտակա շրջաններից։ Սիրիայի քաղաքացիական պատերազմը վնաս է հասցրել թանգարանին` Ալ-Ռակկայում Իրաքի և Լևանտի իսլամական պետության տիրապետման ժամանակ։ 2017 թվականի հոկտեմբերին Սիրիայի դեմոկրատական ուժերի կողմից քաղաքը զավթելուց հետո Ալ-Ռակկայի քաղաքային խորհուրդը և դրա Հնությունների և մշակույթի կոմիտեն, 2018 թվականից սկզբից համագործակցելով Վիժն կազմակերպության հետ, սկսել է վերակառուցել շենքը և հետ բերել արվեստի գողացված գործերը։

## Ծանոթագրություններ

## Արտաքին հղումներ

*Syrian Ministry of Culture

Կատեգորիա:1981 հիմնադրումներ Սիրիայում
Կատեգորիա:1981 հիմնադրված թանգարաններ
Կատեգորիա:Ալ-Ռակկայի մարզ
Կատեգորիա:Ժամանակակից արվեստի թանգարաններ
Կատեգորիա:Սիրիայի թանգարաններ
Սերգեյ Աքսյոնով

**Սերգեյ Աքսյոնով** (, ), Ֆինանսատնտեսագիտական տարածաշրջանային ինստիտուտի ռեկտոր։

## Կենսագրություն
Ծնվել է 1957 թվականի փետրվարի 20-ին, Կուրսկի մարզի Սոլնցևո գյուղում։

Ավարտել է Կազանի Սուվորովի անվան դպրոցը (1974 թվական), նաև` Մ. Ֆրունզեի անվան Կիևի զենքի բարձրագույն հրամանատարական դպրոցը։

2001 թվականին պաշտպանել է թեկնածուական թեզը` «Անցումային տնտեսության մեջ փոքր բիզնեսի ինքնակազմակերպման առանձնահատկությունները» թեմայով` տնտեսական գիտությունների թեկնածուի աստիճանի համար։

2004 թվականին Ռուսաստանի հումանիտար գիտությունների պետական համալսարանում (դիսերտացիայի խորհուրդ 212.198.01) պաշտպանել է թեզ` տնտեսագիտության դոկտորի կոչման համար «Ինտեգրված ցանցային կառուցվածքների ձևավորման մեխանիզմը ինստիտուցիոնալ սահմանափակումների պայմաններում» թեմայով։

«Տնտեսական տեսություն» մասնագիտացմամբ պրոֆեսոր, Մանկավարժական կրթության գիտությունների միջազգային ակադեմիայի ակադեմիկոս։

Ֆինանսատնտեսագիտական տարածաշրջանային ինստիտուտի հիմնադիրն է և ռեկտորը։

3 գիտական մենագրության հեղինակ, աշխատությունների 11 ժողովածուների խմբագիր։

Աքսենովի սխեմայի միջոցով մշակվել է հաշվապահության և հաշվապահական հաշվառման դասավանդման տեխնոլոգիա։

Պարգևատրվել է շնորհակալագրերով, պատվոգրերով, Ռուսաստանի Դաշնության կրթության և գիտության նախարարության, Ռուսաստանի Դաշնության փոքր բիզնեսի աջակցության և զարգացման պետական կոմիտեի, Ռուսաստանի Դաշնության առևտրաարդյունաբերական պալատի, դաշնային փոքր բիզնեսի աջակցության հիմնադրամ, Համառուսաստանյան մանկավարժական ասամբլեայի կողմից։

## Քննադատություն
Դիսերնետ համայնքի կողմից Աքսյոնովի դոկտորական դիսերտացիայի ուսումնասիրությունից պարզվել է, որ դիսերտացիայի տեքստի շուրջ 90%-ը բաղկացած է սխալ փոխառություններից (գրագողություն)։

Նա Ա. Օռլովի ի գիտական ղեկավարն էր, որի` տնտեսագիտության թեկնածուի գիտական աստիճանի համար դիսերտացիան, որը պաշտպանվել է 2005 թվականին Ռուսաստանի պետական հումանիտար համալսարանի 212.198.01 դիսերտացիայի խորհրդում, պարզվել է, որ գրագողություն է առնվազն 65%-ով։

## Ծանոթագրություններ

## Արտաքին հղումներ
* aksenov.ru, Ս. Աքսյոնովի անձնական կայքը
* rfei.ru, Տարածաշրջանային ֆինանսատնտեսական ինստիտուտ
* rfet.ru, Տարածաշրջանային ֆինանսատնտեսական քոլեջ

Կատեգորիա:Գիտնականներ այբբենական կարգով
Կատեգորիա:Տնտեսագիտական գիտությունների դոկտորներ
Գեորգի Տերմոլաև

**Գեորգի Մանուկի Տերմոլաև** (), ծագումով հայ ազատ և դասական ոճի խորհրդային ըմբիշ, ԽՍՀՄ չեմպիոն և մեդալակիր, ԽՍՀՄ սպորտի վարպետ (1939), ՌԽՖՍՀ վաստակավոր մարզիչ, համամիութենական կարգի մրցավար (1947)։

## Կենսագրություն
1941 թվականին Բատայսկի զինկոմիսարիատի կողմից զորակոչվել է ռազմաճակատ։ 1944 թվականին Իոսիֆ Ստալինի անձնական հրամանով, հայտնի այլ մարզիկների հետ, զորացրվել է՝ ԽՍՀՄ-ում սպորտը վերածնելու համար։

Ռոստովի մարզում ազատ ոճի ըմբշամարտի դպրոցի հիմնադիրն է. նա դաստիարակել է բազմաթիվ մարզիկների, այդ թվում՝

* Խասանբեկ Գեորգիևիչ Գիոև (1927-2010), ԽՍՀՄ վաստակավոր մարզիչ, միջազգային կարգի մրցավար։
* Սուրեն Սարգսի Ղազարով (1929-1998), ԽՍՀՄ սպորտի վարպետ, ԽՍՀՄ վաստակավոր մարզիչ և Ռուսաստանի վաստակավոր մարզիչ։
* Բորիս Խաջումարովիչ Կուլաև (1929-2008), ազատ ոճի խորհրդային ըմբիշ, 1956 թվականի Մելբուռնի Օլիմպիական խաղերի մեդալակիր, աշխարհի առաջնության մեդալակիր, ԽՍՀՄ բազմակի չեմպիոն, ԽՍՀՄ սպորտի վաստակավոր վարպետ։

## Մարզական արդյունքներ
* ԽՍՀՄ դասական ոճի ըմբշամարտի առաջնություն 1939 - ,
* ԽՍՀՄ ազատ ոճի ըմբշամարտի առաջնություն 1946 - ,
* ԽՍՀՄ ազատ ոճի ըմբշամարտի առաջնություն 1948 - ,
* ԽՍՀՄ դասական ըմբշամարտի առաջնություն 1948 - ,
* ԽՍՀՄ ազատ ոճի ըմբշամարտի առաջնություն 1949 - ։

## Հիշատակ
Ռոստովում անցկացվում է համառուսաստանյան մրցաշար՝ նվիրված Գեորգի Տերմոլաևի հիշատակին։

## Ծանոթագրություններ

## Արտաքին հղումներ
* 
* 

Կատեգորիա:Խորհրդային ըմբշամարտիկներ
Կատեգորիա:Հայ ըմբշամարտիկներ
Կատեգորիա:Հայրենական պատերազմի 2-րդ աստիճանի շքանշանակիրներ